Arnar Gauti Reynisson er framkvæmdastjóri Heimavalla . Heimavellir högnuðust um 563,3 milljónum íslenskra króna á þriðja ársfjórðungi , sem er nær sexfalldur hagnaður sama tíma fyrir ári þegar hann nam 100,1 milljón króna . Samt sem áður drógust leigutekjur félagsins saman um nær 12% , úr 928,2 milljónum króna í 818,8 milljónir kóna , meðan rekstrarkostnaður fjárfestingareigna félagsins jókst um hálft prósent eða úr 223,6 milljónum í 224,7 milljónir . Helsta breytingin milli ára felst í matsbreytingu fjárfestingareigna , sem fór úr 138,3 milljóna króna hækkun fyrir ári í 671,1 milljón krónur í ár , meðan söluhagnaður fjárfestingareigna dróst saman úr 111,6 milljónum í 84,9 milljónir króna . Eigið fé félagsins jókst um 3% , úr 18,8 milljörðum króna í 19,4 milljarða meðan skuldirnar drógust saman um 6,5% , úr 38 milljörðum í 35,6 milljarða . Þar með drógust eignirnar saman úr 56,8 milljarða í 54,9 milljarða króna svo eiginfjárhlutfallið hækkaði úr 33,1% í 35,3% . Eiga 1700 íbúðir Ef horft er til fyrstu níu mánaða ársins nam hagnaðurinn litlu meira , eða 566 milljónum króna , en á sama tíma fyrir ári var tap félagsins 36 milljónir króna . Virði fjárfestingareigna félagsins án leigueigna og íbúða í sölumeðferð þann 30. september 2019 var 45.868 milljónir króna . Á tímabilinu námu leigutekjur félagsins 2.567 milljónum króna , en á sama tíma fyrir ári námu þær 2.761 milljónum króna . Það gerir 7% lækkun milli ára og sagt skýrast af því að íbúðum í eignasafninu fækkar um 11% milli ára . Íbúðir í rekstri þann 30. júní 2019 voru 1.596 talsins og til viðbótar eru 124 íbúðir í sölumeðferð . Alls átti félagið 1.720 íbúðir . Rekstrarhagnaður fyrir matsbreytingu og söluhagnað ( EBIT ) nam 1.544 milljónum króna eða 60,1% af veltu en á sama tíma fyrir ári nam hann 1.654 milljónum króna og 59,9% af veltu . Ef litið er fram hjá einskiptis liðum og áhrifum af innleiðingu IFRS 16 reikningsskilastaðals er rekstrarhagnaður fyrir matsbreytingu og söluhagnað 60,8% af veltu á fyrstu níu mánuðum 2019 . Félagið seldi eignir fyrir 8.002 milljónir króna á tímabilinu og var söluhagnaður vegna þeirra 275 milljónir króna eða 4,3% yfir bókfærðu virði eigna . Matsbreyting eignasafnsins nam 746 milljónum króna á tímabilinu , en fyrir ári nam matsbreytingin 142 milljónum króna . Helstu áhrifaþættir á matsbreytingu eru lækkandi grunnvextir í verðmatslíkani til hækkunar en hækkandi fasteignagjöld samhliða hærra fasteignamati til lækkunar . Hrein fjármagnsgjöld eru 1.891 milljónir króna á tímabilinu og lækka um 179 milljónir króna . Meðalvextirnir 4,12% Eigið fé þann 30. september 2019 var 19.362 milljónir króna og var eiginfjárhlutfall 35,3% . Innra virði hlutafjár 30. september eru 1,72 kr. per hlut . Vaxtaberandi skuldir voru 31.382 milljónir króna þann 30. september 2019 , en fyrir ári námu þær 34.701 milljónum króna . Vegnir meðalvextir félagsins eru 4,12% á verðtryggðum skuldum , sem nema 75% af langtímaskuldum félagsins . Tekjur ársins 2019 eru áætlaðar 3.360 milljónir króna sem er hækkun um 60 milljónir frá síðasta uppgjöri . Áætlaðar tekjur ársins 2020 eru óbreyttar frá síðasta uppgjöri og nema 3.000 milljónum króna . EBITDA framlegð ársins 2019 án einskiptisliða lækkar og er nú áætluð 62% - 63% ( var 63,5% - 64,8% ) og 2020 64% - 65% ( var 66,6% - 67,8% ) . Félagið gerir ráð fyrir að fjöldi íbúða í árslok 2019 verði 1.700 talsins og í árslok 2020 verði þær 1.400 talsins . Félagið hóf endurkaup á eigin bréfum þann 2. október 2019 og hefur keypt 14.124.156 hluti af þeim 337.541.932 hlutum sem stendur til að kaupa fram að næsta aðalfundi